*Szenvedélybetegek Nappali Intézménye és Szenvedélybetegek Alacsonyküszöbű Ellátása*

Tisztelt Lakosság, Iskolák!

*„A hétköznapi hősöknek is elkél néha egy kis segítség.”*

***A szolgáltatás***

* ***Célja*** a szenvedélybetegek, a szer- és viselkedési függőségekkel küzdők és közvetlen környezetük elérése, fogadása, aktuális problémájuk kezelése, a lehetséges járulékos ártalmak csökkentése, a változás ösztönzése és segítése.
* ***Feladata*** elérni azokat az embereket, akik legális és illegális **szerhasználati problémával** valamint **kényszeres viselkedésformákkal**, így pl. vásárlási- vagy munkamániával, játékszenvedéllyel, kóros mértékű internethasználattal, evési problémákkal, társfüggőséggel küzdenek, és komplex programmal segítse őket abban, hogy újra teljes értékű életet élhessenek. A segítségnyújtás fő eleme a pszichiáter, pszichológus és szociális munkás szakemberekkel folytatott beszélgetés, melynek során az egyén megismerheti betegsége természetét és a leküzdés módját.

***Az ellátás igénybevételének módja:***

Az ellátás a következő településeken akár otthonában is **ingyenesen** igénybe vehető:

**Ásotthalom, Balotaszállás, Bordány, Forráskút, Mórahalom, Öttömös, Pusztamérges, Ruzsa, Üllés, Zákányszék, Zsombó**

*Központ:* 6782 Mórahalom, Móradomb körút 40.

*Intézményvezető:* Csótiné Ördög Edit

*Szakmai vezető:* Jakabos Boglárka

*Mobil:* 30/570-4978

*E-mail:* szenvedelybh@hoszkp.hu